Trilljón dollarar í tankinn

Bandaríkin eru sögð samkeppnishæfasta land í heimi. Gott fyrir þá. En er þetta risi á brauðfótum? Risinn hefur a.m.k. æ meira orðið háður innfluttri olíu.

Það er forvitnilegt að skoða nokkrar tölur og setja þær í samhengi. Bandaríkin þurfa á hverju ári að kaupa og flytja inn olíu fyrir um 500 milljarða dollara. Miðað við að verðið sé "einungis" 100 USD fyrir fatið. Spurningin er hversu illa þetta háa verð kemur við Bandaríkin?

Þetta er slatti af pening. Og einnig afar mikið m.v. höfðatölu, eitthvert hæsta hlutfall á Vesturlöndum (þó svo olíuinnflutningur til Íslands sé reyndar sambærilegur m.v. höfðatöluregluna góðu).

Innan Bandaríkjanna vex nú mjög þrýstingur um að breyta skattaumhverfinu til að hvetja enn frekar til fjárfestinga í öðrum orkugjöfum innanlands. Til að þurfa ekki að eyða þessum gífurlegu fjármunum í innflutning á olíu. Þar að auki rennur stór hluti upphæðarinnar beint í vasa Arabíulanda, sem eru ekki endilega sá heimshluti sem er vinsamlegastur Bandaríkjunum.

Skoðum t.d. Abu Dhabi. Sem er stærsti olíuframleiðandi Sameinuðu Arabísku furstadæmanna (sem samtals framleiða um 3 milljónir tunna á dag eða svipað og Noregur). Olíusjóður Abu Dhabi er þokkalega öflugur og mun nú jafngilda um 900 milljörðum dollara; nær tvöfalt meira en aurarnir sem Bandaríkin þurfa til kaupa á olíu erlendis á heilu ári. Já - þetta eru góðir dagar fyrir stærstu olíuútflutningsríkin. Hví erum við eigi hluti af Noregi?

En þetta er allt afstætt. Miðað við þjóðarframleiðslu og verð á bandaríkjadal er olíuverðið núna vissulega hátt í Bandaríkjunum. En kannski ekki neitt til að örvænta yfir.

Og spárnar eru auðvitað margar og mismunandi. Haldi olíuverðið áfram að hækka fer mörgum Bandaríkjamönnum kannski að verða ansið órótt.

Fyrri ummæli:

Ummæli:
Sælir.

Er það ekki rétt munað að fyrir nokkrum árum var rætt um að stærstu ónýttu olíulindir heims væri að finna norðarlega í Bandaríkjum Ameríku og hluti ástæðunnar fyrir því að þeir nýttu ekki lindirnar væri sá að þær væru á vernduðum svæðum og hins vegar að bandaríkjamenn vildu geyma það að hefja nýtingu þeirra þar sem þeir vildu eiga nægar birgðir þegar olíulindir annarra þjóða færi að þrjóta og vera þá ekki upp á arabaríkin komin. Sömuleiðis safna bandaríkjamenn, þrátt fyrir hátt olíuverð, olíu í varabirgðageymslur sínar sem aldrei fyrr undanfarið og var ekki þingið þeirra nýverið að hækka um milljarð $ framlög á fjárlögum til kaupa á olíu í þessar varabirgðir ?

Verkefni: Særandi eða ekki
Merking: Ekki særandi